Imtella' Lulju 19, 2021 - Aġġornata 19 Ta' Lulju, 2021 12:35pm In-numru ta' każijiet attivi tal-Covid-19 tela' għal 1,963 wara li feġġew 146 każ ġdid u fiequ 15. Il-każijiet il-ġodda ħarġu minn 3,809 'swab test' li tellgħu t-total ta' testijiet għal 1,045,227. In-numru ta' dawk li ħadu l-virus mindu feġġ f'pajjiżna f'Marzu 2020 issa tela' għal 32,616. Telgħu għal 30,233 dawk li skont l-awtoritajiet tas-saħħa rkupraw mill-pandemija. Sal-bieraħ kienu ngħataw 724,343 doża tal-vaċċin bi 383,867 jkunu l-ewwel doża. In-numru ta' dawk li ħadu l-vaċċin b'mod komplut tela' għal 357,558. Mill-195 każ rappurtati lbieraħ 125 kellhom bejn 10 u 39 sena bl-età medja tkun ta' 29 sena. Fl-Isptar Mater Dei hemm 18-il pazjent b'wieħed minn fl-ITU.